CELEX: 32017D2432
Language: bg
Date: 2017-12-13 00:00:00
Title: Решение (ОВППС) 2017/2432 на Комитета по политика и сигурност от 13 декември 2017 година за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2017/1534 (EUNAVFOR MED/3/2017)

23.12.2017   
            
            
               BG
            
            
               Официален вестник на Европейския съюз
            
            
               L 344/20
            
         РЕШЕНИЕ (ОВППС) 2017/2432 НА КОМИТЕТА ПО ПОЛИТИКА И СИГУРНОСТ
   от 13 декември 2017 година
   за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2017/1534 (EUNAVFOR MED/3/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2015/778 на Съвета от 18 май 2015 г. за военна операция на Европейския съюз в южната част на Централното Средиземноморие (EUNAVFOR MED операция SOPHIA) (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Решение (ОВППС) 2015/778 Съветът оправомощи Комитета по политика и сигурност (КПС) да взема решения за назначаването на командващия силите на ЕС за EUNAVFOR MED операция SOPHIA („командващият силите на ЕС“).
            
         
               (2)
            
            
               На 31 август 2017 г. КПС прие Решение (ОВППС) 2017/1534 (2) за назначаване на контраадмирал (еднозвезден) Javier MORENO SUSANNA за командващ силите на ЕС.
            
         
               (3)
            
            
               Командващият операцията на ЕС препоръча да бъде назначен контраадмирал (еднозвезден) Alberto MAFFEIS, който да замени контраадмирал (еднозвезден) Javier MORENO SUSANNA като командващ силите на ЕС, считано от 14 декември 2017 г.
            
         
               (4)
            
            
               Военният комитет на ЕС подкрепи тази препоръка на 6 декември 2017 г.
            
         
               (5)
            
            
               Поради това следва да се вземе решение за назначаването на контраадмирал (еднозвезден) Alberto MAFFEIS и Решение (ОВППС) 2017/1534 следва да бъде отменено.
            
         
               (6)
            
            
               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Контраадмирал (еднозвезден) Alberto MAFFEIS се назначава за командващ силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA), считано от 14 декември 2017 г.
   Член 2
   Решение (ОВППС) 2017/1534 се отменя.
   Член 3
   Настоящото решение влиза в сила на 14 декември 2017 г.
   
      Създадено в Брюксел на 13 декември 2017 година.
      
         
            За Комитета по политика и сигурност
         
         
            Председател
         
         W. STEVENS
      
   
   
      (1)  ОВ L 122, 19.5.2015 г., стр. 31.
   
      (2)  Решение (ОВППС) 2017/1534 на Комитета по политика и сигурност от 31 август 2017 г. за назначаване на командващия силите на ЕС за военната операция на Европейския съюз в южната част на Централното Средиземноморие (EUNAVFOR MED операция SOPHIA) и за отмяна на Решение (ОВППС) 2017/681 (EUNAVFOR MED/2/2017) (ОВ L 233, 9.9.2017 г., стр. 4).